Okresná prokuratúra Dunajská Streda 
Nám. sv. Štefana 1, 929 21 Dunajská Streda 1

Sp. zn. : 1 Pv 190/12/2201	Dunajská Streda, 28.2.2013
EEČ : 2-16-31-2013

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 157 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Dunajská Streda
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, 
a
poškodeným:
1.	XXXXX
Obsahom zmieru je:
Obvinený dňa 20. 12. 2012 poukázal na účet XXXXX celkovú sumu v o výške XXXXX , z ktorých XXXXX je určených na všeobecne prospešné účely a to Základnej škole XXXXX s vyučovacím jazykom maďarským v XXXXX XXXXX a XXXXX  na peňažnú pomoc obetiam trestnej činnosti. 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, 
realizované policajtom Odd.výkonu služby DI OR PZ Dun.Streda pod spisovou značkou ORP-13/DI-DS-12.
dňa XXXXX v čase o XXXXX hod. v katastri obce XXXXX v okrese Dunajská Streda viedol po ceste XXXXX v smere od obce XXXXX XXXXX na obec XXXXX, nákladné motorové vozidlo zn. XXXXX evidenčného čísla XXXXX, kedy v kilometri XXXXX neskoro zareagoval na pred ním idúce, v tom čase spomaľujúce osobné motorové vozidlo zn. XXXXX evidenčného čísla XXXXX vedené poškodeným XXXXX, v dôsledku čoho prednou časťou vozidla narazil do zadnej časti vozidla poškodeného, poškodený XXXXX utrpel v dôsledku dopravnej nehody vykĺbenie kĺbu medzi lopatkou a kľúčnou kosťou vľavo, ktoré si vyžiadalo operačný zákrok a liečbu spojenú s práceneschopnosťou v trvaní od 12 od 14 týždňov, podľa znaleckého posudku,

Odôvodnenie: 
Uznesením policajta - vyšetrovateľa Okresného riaditeľstva Policajného zboru, Okresného dopravného inšpektorátu Dunajská Streda ČVS: ORP-13/DI-DS-2012 zo dňa 17. 03. 2012 bolo XXXXX  vznesené obvinenie za prečin ublíženia na zdraví podľa § 157 ods. 1, ods. 2 písm. a) Tr. zák. na tom skutkovom základe tak, ako je to uvedené  vo výrokovej časti tohto uznesenia.

Preskúmaním príslušného spisového materiálu som zistil, že v predmetnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. por. t.j. 5 rokov.

Obvinený slobodne a vážne, zrozumiteľne a určito vyhlásil, že spáchal skutok, za ktorý je stíhaný.

Poškodený XXXXX dňa 12. 12. 2012 pred uzavretím zmieru na Okresnom súde v Dunajskej Strede v prítomnosti probačného a mediačného úradníka XXXXX vyhlásil, že od obvineného nežiada odškodnenie nad rámec poistného plnenia zo zákonného zmluvného poistenia, t.j. podľa zákona č. 381/2001 Z.z. o povinnom zmluvnom poistení zodpovednosti za škodu, zároveň vlastnoručne podpísal písomné vyhlásenie s označeným obsahom.

Obvinený dňa 20. 12. 2012 poukázal na účet XXXXX celkovú sumu v o výške XXXXX , z ktorých XXXXX je určených na všeobecne prospešné účely a to Základnej škole XXXXX s vyučovacím jazykom maďarským XXXXX XXXXX a XXXXX  na peňažnú pomoc obetiam trestnej činnosti. 

Označenú sumu možno považovať za primeranú závažnosti spáchaného trestného činu.

Obvinený a poškodený s týmto spôsobom vybavenia veci vyslovili súhlas.

Vzhľadom na povahu a závažnosť spáchaného trestného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci. 

Preto som rozhodol tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú je  možné  podať     
                      Do troch  dní  od  jeho  doručenia   cestou   tunajšej  prokuratúry  na 
                      Krajskú prokuratúru v Trnave.
                      Sťažnosť má odkladný účinok.    

JUDr. Ján Sklár
prokurátor